

**PLANINARSKO DRUŠTVO „DILJ GORA“**

Adresa: Vladimir Nazora 12, Slavonski Brod

Mob: 098/674-520

E-mail: pddiljgora@gmail.com

Web: <https://pddiljgora.hr>

 **OPĆA PLANINARSKA ŠKOLA 2024.**

 ***03. ožujka 2024. – 09. svibnja 2024.***

Opću planinarsku školu sukladno Pravilniku o općoj planinarskoj školi u Hrvatskom planinarskom savezu organizira Planinarsko društvo DILJ GORA Slavonski Brod u suradnji sa Stanicom planinarskih vodiča Slavonija i Stanicama HGSS-a Slav. Brod i Požega.

Škola daje osnovno obrazovanje i temelj je za stjecanje općih znanja i vještina iz područja planinarstva. Prvenstveni cilj škole je da polaznici steknu osnove za sigurnije kretanje u planini i bolje snalaženje u slučaju nezgode, da se upoznaju s planinarskom opremom kao i prirodom i stazama po kojima će planinariti, a uz sve to i ojačaju svijest o potrebi očuvanja prirode.

Opća planinarska škola temelj je i uvjet za škole i tečajeve iz planinarskih specijalnosti (visokogorstvo, alpinizam, speleologija, vodička služba, markacije). Gradivo škole temelji se na programu Hrvatskog planinarskog saveza sukladno Pravilniku o općoj planinarskoj školi, a podijeljeno je u dvije cjeline: *teoretsku* i *praktičnu*. Teorijski dio sastoji se od predavanja podijeljenih u 15 cjelina koje ćemo proći tijekom 10 dana u prostorijama Planinarskog doma Đuro Pilar u Brodskom Vinogorju četvrtkom od 19,00 do 21,00 sati (Povijest planinarstva, Planinarstvo, Planine, Zaštita prirode, Meteorologija, Oprema, Orijentacija, Pripreme za odlazak u planinu, Kretanje u planinama, Boravak u planinama, Opasnosti u planinama, Spašavanje u planini i HGSS, Prva pomoć, Korištenje tehničke opreme, Osnove speleologije). Praktični dio obuhvaća vježbe koje će se izvoditi u planini tijekom vikenda na izletima.

**ŠKOLARINA:**

Školarina iznosi **30 eura** a njome se financiraju materijalni troškovi izvođenja nastave te će svaki polaznik dobiti: 1 pomoćno uže (zamka) od 6 m i čeonu lampu.

NAPOMENA: Troškovi izleta (prijevoz, noćenja u planinarskom domu i dr. ) **nisu** uključeni u školarinu.

**POLAZNICI:**

Polaznici škole moraju biti članovi planinarskog društva - osnovnih planinarskih udruga pri Hrvatskom planinarskom savezu s plaćenom članarinom za 2024. godinu i s navršenih 15 godina, a do punoljetnosti potrebna je suglasnost roditelja ili staratelja. Broj polaznika je ograničen. Članovi PD Dilj gora imaju prednost pri upisu u Opću planinarsku školu. Ukoliko preostane slobodnih mjesta, uputit će se poziv i drugim planinarskim društvima, te će njihovi članovi moći pristupiti Općoj planinarskoj školi pod jednakim uvjetima kao i članovi PD Dilj gora.

**POTREBNA OPREMA:** Osnovna oprema za planinarsku školu su **gojzerice** i ruksak. Ostala oprema se upotpunjuje postupno stjecanjem planinarskog iskustva i uz pomoć iskusnijih planinara.

**PREPORUČENA LITERATURA:**

Alan Čaplar – Planinarski udžbenik (može se nabaviti u slobodnoj prodaji po cijeni od 20 eura ili preko PD Dilj gora od HPS-a – za potrebe školovanja po cijeni od 15 eura).

Napomena: Knjiga se preporučuje svakom planinaru no nije uvjet za pohađanje škole.

**ZAVRŠNI ISPIT I DIPLOMA:**

Po završetku predavanja i vježbi polaznici škole polažu ispit pred komisijom sastavljenom od predavača. Ispitu mogu pristupiti polaznici koji su prisustvovali barem **70 %** vježbi i predavanja. Polaznicima koji su uspješno završili školu uručit će se diplome HPS-a o završenoj Općoj planinarskoj školi.

**VODITELJ I PREDAVAČI**

Voditelj Opće planinarske škole je Goran Bašić, vodič PD Dilj gora i planinar s dugogodišnjim iskustvom. Ostali predavači su vodiči PD Dilj gora Slavonski Brod i ostali iskusni planinari, gorski spašavatelji HGSS Stanice Slavonski Brod i Požega.

 **PROGRAM OPĆE PLANINARSKE ŠKOLE**

**03.03.2024. nedjelja - 10 h – upoznavanje polaznika i uvodno predavanje - PD „Đuro Pilar“**

**07.03.2024. četvrtak – 19 h – predavanje PD „Đuro Pilar“**

Povijest planinarstva - Alan Čaplar - 1 sat

Planinarstvo - Alan Čaplar - 1 sat

**10.03.2024. nedjelja - *Vježba "Kretanje u planinama"***

Dilj gora: PD „Đ. Pilar“ – Pljuskara

vodiči: Goran Bašić, Siniša Damjančić

**14.03.2024. četvrtak - 19 h - predavanje - PD „Đuro Pilar“**

Planine - Siniša Damjančić – 1 sat

Pripreme za odlazak u planinu - Goran Bašić - 1 sat

**17.03.2024. nedjelja - *Vježba "Kretanje u planinama i čvorovi u planinarstvu"***

Dilj gora: Matković Mala – Sovsko jezero

vodiči: Goran Bašić, Petar Grubić

**21.03.2024. četvrtak - 19 h – predavanje - PD „Đuro Pilar“**

Oprema – Goran Bašić - 1 sat

Planinarski putovi i markacije – Ivan Kovač – 1 sat

**24.03.2024. nedjelja - *Vježba "Kretanje u planinama i praćenje markacija"***

Dilj gora: Oriovac – Kasonjski vrh - Viljevo

vodiči: Goran Bašić, Željko Marković

**28.03.2024. četvrtak - 19 h – predavanje – PD „Đuro Pilar“**

Boravak u planinama – Siniša Damjančić – 1sat

Kretanje u planinama - Goran Bašić - 1 sat

**04.04.2024. četvrtak - 19 h – predavanje - PD „Đuro Pilar“**

Opasnosti u planinama - Dražen Mlinarić - 1 sat

Spašavanje u planini i HGSS - Dražen Mlinarić - 1 sat

**06.-07.04.2024. vikend - Vježba „Kretanje u planinama s noćenjem u planinarskom domu“**

Papuk: Velika-Lapjak-Nevoljaš-Jankovac /s noćenjem/

vodiči: Goran Bašić, Siniša Damjančić, Josip Krešić , Željko Marković

**11.04.2024. četvrtak - 19 h – predavanje - PD „Đuro Pilar“**

Orijentacija - Dubravko Balent – 2 sata

**13.-14.04.2024. vikend - Vježba izrada bivka, orijentacija, čvorovi / noćenje u plan. domu**

PD „Đ. Pilar“- antena-Sv. Petka-Rastušje-Šuma Stribirova-PD „Đ. Pilar“

vodiči: Josip Zubak, Josip Krešić

**18.04.2024. četvrtak - 19 h – predavanje - PD „Đuro Pilar“**

Meteorologija - Siniša Damjančić - 1 sat

Zaštita prirode – Josipa Čeliković - 1 sat

**21.04.2024. nedjelja – „Obilazak planinarske obilaznice“**

Dilj gora: manifestacija „Od Ivane do Tadije“

vodiči: svi vodiči PD Dilj gora

**25.04.2024. četvrtak - 19 h – predavanje - PD „Đuro Pilar“**

Prva pomoć – Vlasta Novosel – 2 sata

**28.04.2024. nedjelja – Vježba „Kretanje u planinama i orijentacija“**

Dilj gora: Rastušje – Čardak

vodiči: Željko Marković, Marko Rubil

 **02.05.2024. četvrtak – predavanje – PD „Đ. Pilar“**

Korištenje tehničke opreme – Goran Bašić - sat

Osnove speleologije – Siniša Damjančić – 1 sat

**04.-05.05.2024. vikend - Završni izlet Opće planinarske škole**

Ogulin - Klek – Kanjon Kamačnik

vodiči: Goran Bašić, Siniša Damjančić, Josip Krešić, Željko Marković

**09.05.2024. četvrtak - PD „Đuro Pilar“**

Ponavljanje i provjera znanja - Goran Bašić i Siniša Damjančić - 2 h

***DODJELA DIPLOMA*** - datum po dogovoru

POPIS NASTAVNOG KADRA

|  |  |  |  |  |
| --- | --- | --- | --- | --- |
| **BR.**  | **IME I PREZIME** | **E-MAIL****KONTAKT TELEFON** | **OPASKA O PREDAVAČU**  | **NASTAVNE CJELINE** |
|  |  Goran Bašić - voditelj Opće planinarske škole  | goran.basic5@gmai.com091-546 0248 | -vodič A i B kategorije-voditelj više OPŠ - dugogodišnje plan. iskustvo | Uvodno predavanje, Oprema, Boravak u planinamaKretanje u planinama, |
|  | Alan Čaplar | alan@urednik.hr | Glavni tajnik HPS-a, urednik Hrvatskog planinara | Povijest planinarstva,Planinarska organizacija |
|  | Dražen Mlinarić  | dmlinaricd@gmail.com | - pročelnik Stanice vodiča Slavonije- član HGSS stanice Požega -vodič instruktor | Opasnosti u planinama, Spašavanje u planini i HGSS  |
|  | Dubravko Balent | dbc969@gmail.com | -planinar s dugogodišnjim iskustvom- član Komisije za vodiče,-vodič A i B standarda-vodič instruktor | Orijentacija |
|  | Ivan Kovač | ivan.kovac@poljinos.hr  | -planinar s dugogodišnjim iskustvom,- voditelj Markacističke sekcije | Planinarski putovi I planinarske markacije |
|  | Vlasta Novosel  | vlasta.novosel@gmail.com | - članica HGSS stanice Slav. Brod- medicinska sestra | Prva pomoć |
|  | Siniša Damjančić .Voditelj ispita | sinisa.damjancic@gmail.com098 674 520  | -nastavnik zemljopisa-sudionik međun. ERASMUS + projekta-predavač na stručnim vijećima ,-vodič A standarda-Predsjednik PD Dilj gora | Uvodno predavanje, Poznavanje planina.Priprema za odlazak u plan.Meteorologija,Orijentacija |
|  8.  | Josipa Čeliković  | josipa.umjetnost@gmail.com | -čuvar planinske prirode pri HPS-u | Zaštita prirode |